EkBass/fiwiki-20250220-pages-articles huggingface dataset:
Graniittireliefi

Graniittireliefi on taiteilijaprofessori Kain Tapperin (1930-2004) kiviveistos vuodelta 1960. Teoksessa musta graniittiveistos (korkeus 73,5 cm) on puisella jalustalla (korkeus 39 cm). Teos ostettiin Ateneumin taidemuseon kokoelmiin vuonna 1961. Kain Tapperin tunnetuimpien veistosten lähtökohtana on luontoelämys. Tapperin Graniittireliefiä voidaan pitää informalistisena veistoksena, jossa suomalaista peruskallion kiviainesta, graniittia, tutkitaan näyttävästi. Hän oli työskennellyt veistäjä Aimo Tukiaisen apulaisena viisi vuotta ja teki tämän kanssa syksyllä 1960 matkan Kreikkaan, jonka jälkeen Graniittireliefi syntyi. Myöhemmin Tapper paneutui puuveistoksiin. ==Lähteet== * Timo Huusko: Kain Tapper: Graniittireliefi. Teoksessa Ateneumopas. Toim. Timo Huusko, 2007, s. 124. ==Aiheesta muualla== * Suomen Kansallisgalleria: Kokoelmat: Graniittireliefi. Luokka:Suomen patsaat ja veistokset Luokka:Ateneumin kokoelmat
Siiransammalet

Siiransammalet (Nardia) on maksasammalten kasvisuku, joka on aiemmin sijoitettu korvasammalten heimoon (Jungermanniaceae). Nykyään sen kuitenkin katsotaan kuuluvan Solenostomataceae -heimoon. Se sisältää vähintään 12 lajia, Alicularia-sukuun mahdollisesti sijoittuvat lajit huomioiden enemmän. Suomessa tavataan kuusi eri siiransammalta, joita kasvaa lähes koko maassa. Vesisiiransammal on vasta myöhään löydetty Suomesta ja on luokiteltu äärimmäisen uhanalaiseksi. Vain Pohjois-Karjalassa esiintyvä idänsiiransammal kuuluu arviomatta jätettyihin lajeihin (NE). Lajeja: * Nardia breidleri (Limpr.) Lindb. – tunturisiiransammal * Nardia compressa (Hook.) Gray, syn. Alicularia compressa – vesisiiransammal * Nardia geoscyphus (De Not.) Lindb. – savikkosiiransammal * Nardia insecta Lindb., syn. Alicularia insecta – loukkosiiransammal * Nardia japonica Stephani, syn. Alicularia japonica – idänsiiransammal * Nardia scalaris (Schrad.) Gray, syn. Alicularia scalaris – ojasiiransammal == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 2 * The Plant List: Nardia (24.4.2012) ===Viitteet=== Luokka:Aitomaksasammalet (lahko)
Kilpailu (taloustiede)

Kilpailulla tarkoitetaan taloustieteessä tavallisesti myyntikilpailua, vaikka myös ostokilpailua esiintyy. Kilpailusta on hyötyä kaupankäynnin molemmille osapuolille, koska sen avulla tuotteen tai palvelun hinta ja ehdot saavuttavat taloudellisen kannattavuuden rajan. Täydellinen kilpailu on harvinaista; jotta sitä voisi esiintyä, on useiden ennakkoehtojen täytyttävä: Eklund, Klas: Vår Ekonomi (1987), 10. painos 2005, ISBN 91-7227-435-2, s. 89 * Riittävän suuri määrä myyjiä ja ostajia * Ei yhteistyötä markkinaosapuolten välillä * Tuotteiden tulee olla niin yksinkertaisia​​ että niitä voidaan käsitellä suurina kvantiteetteina * Kuluttajalla on oltava kattavat tiedot markkinoiden tarjonnasta ja hinnoista * Valmistajilla tulee olla olisi täydelliset tiedot viimeisimmästä teknologiasta * Yritysten tulon markkinoille pitäisi olla helppoa ja sujuvaa * Suuryrityksillä ei pitäisi olla erityisetuisuuksia * Nopea sopeutuminen uusiin olosuhteisiin * Markkinoita ei ohjailla millään tavoin. ==Katso myös== *Epätäydellinen kilpailu *Kilpailutus *Oligopoli *Viiden kilpailuvoiman malli == Lähteet == Luokka:Mikrotaloustiede
Aavikkokenkä

Aavikkokenkä tai aavikkosaapas () on nilkankorkuinen saapas. Aavikkokenkä on yleensä mokkanahkaa, mutta myös pintanahkaisia malleja on. Kengän yläosa koostuu kahdesta palasta, pohja on pehmeähköä raakakumia ja varvasosa on pyöreä. Kengässä on vain kaksi tai kolme nauhanreikäparia.Keikari.com Aavikkokengät tulivat miesten arkikäyttöön toisen maailmansodan jälkeen, missä brittijoukot olivat käyttäneet niitä aavikko-olosuhteissa. Ne soveltuvatkin pohjamateriaalinsa vuoksi erityisen hyvin hiekkaisella alustalla kävelyyn.desertboots.org == Lähteet == Luokka:Kengät
Gideon Sundbäck

Otto Fredrik Gideon Sundbäck (24. huhtikuuta 1880 Jönköping, Ruotsi – 21. kesäkuuta 1954 Meadville, Crawford County, Pennsylvania, Yhdysvallat) oli ruotsalais-amerikkalainen sähköinsinööri, joka tunnetaan parhaiten vetoketjun kehittäjänä.Gideon Sundback (National Inventors Hall of Fame) Ruotsissa syntynyt Gideon Sundbäck opiskeli Saksassa, missä hän valmistui insinööriksi vuonna 1903. Hän muutti Yhdysvaltoihin vuonna 1905.Inventing the 20th century: 100 inventions that shaped the world : from the airplane to the zipper. NYU Press. Sundbäck työskenteli eri yrityksissä ja kehitteli vetoketjua vuosina 1906–1914. Hän käytti työssä hyväkseen aiempien insinöörien, kuten Elias Howen, Max Wolffin ja Whitcomb Judsonin saavutuksia. Ompelukoneen patentoinut Elias Howe oli saanut jo vuonna 1851 patentin vetoketjun tyyppiselle vaatteiden sulkemiseen käytetylle laitteelle. Whitcomb Judson teki vuonna 1891 keksinnön, joka oli jo lähellä nykyistä vetoketjua. Judsonin kengissä käytetyssä keksinnössä oli hakasrivit ja ne sulkeva liukuva lukkolaite. Suljinta ei kuitenkaan voitu käyttää vaatteissa, koska se juuttui helposti ja vetoketju saattoi aueta itsestään. Gideon Sundbäckistä tuli Judsonin yrityksen pääsuunnittelija,Vetoketju 100 vuotta – miten pieni pohjoismainen keksintö valloitti maailman ja hän kehitti mallia toimivammaksi muun muassa lisäämällä ketjun hakasten tiheyttä. Lopulta Sundbäck oli luonut vetoketjun, joka perustui lomittain meneviin metallihakasiin, jolloin nykyaikainen vetoketju oli saanut muotonsa. Sundbäck kehitti myös koneen, joka kiinnitti hakaset kangasnauhaan. Sundbäckin vetoketjun myynti alkoi 1914, mutta siitä tuli laajemmin suosittu neljä vuotta myöhemmin, kun Yhdysvaltain armeija alkoi käyttää sitäKysy kirjastonhoitajalta: Miten vetoketju keksittiin? 6.2.2012 sotilaiden varusteissa ja puvuissa. Vaate- ja muotiteollisuus otti vetoketjun omakseen vasta parikymmentä vuotta myöhemmin. Lopulta vetoketju syrjäytti napit miesten housuissa, ja sitä alettiin soveltaa vaatteissa enemmänkin. ==Lähteet== ==Kirjallisuutta== * Petroski, Henry: The Evolution of Useful Things. Random House of Canada, 1994. ISBN 0679740392 ==Aiheesta muualla== * Gideon Sundbäck Luokka:Yhdysvaltalaiset keksijät Luokka:Ruotsalaiset keksijät Luokka:Vuonna 1880 syntyneet Luokka:Vuonna 1954 kuolleet
Helsinki School of Business

Helsinki School of Business (HELBUS) on syksyllä 2012 Helsingissä aloittanut yksityinen kauppakorkeakoulu. HELBUSissa voi suorittaa Bachelor of Arts (Hons) in Business and Management -tutkinnon sekä MBA-tutkinnon, jotka myöntää koulun yhteistyökumppani Northamptonin yliopisto. Kursseja voi käydä joko kokopäiväisessä luokkaopetuksessa tai etäohjelmassa. Kolmantena vuonna kurssien käyminen tapahtuu pääasiassa luokkaopetuksena ja opiskelijat ovat virallisesti Northamptonin yliopiston opiskelijoita. HELBUSissa kaikki kurssit tarjotaan englanniksi vierailevien professoreiden johdolla. Opiskelijat saavat myös Englannissa tunnustetun Higher National Diploma -tutkinnon kahden ensimmäisen vuoden jälkeen. HELBUSin akateemisena dekaanina () toimii Helsingin kauppakorkeakoulun entinen rehtori Veikko Jääskeläinen, joka on myös suunnitellut sen opetusohjelman. HELBUS sai kesällä 2013 oikeuden myöntää Englannin tutkintojärjestelmän mukaisia HND in Business -tutkintoja (Higher National Diploma) kahden vuoden opinnot suorittaneille asiakkailleen. Vuoden 2016 lopussa Northamptonin yliopisto hyväksyi HELBUSin yhteistyökumppanikseen ja opiskelijat aloittivat kolmannen vuoden opinnot ensimmäistä kertaa HELBUSissa Northamptonin yliopiston opiskelijoina tammikuussa 2017. Helsingin seudun kauppakamari osti koulun heinäkuussa 2022. ==Lähteet== luokka: suomalaiset oppilaitokset
PEO-palvelu

PEO-palvelu (Professional Employer Organization) tarkoittaa yritystä, joka tuottaa työnantajille työnvoiman ulkoistuspalveluja. Käytännössä PEO-yritys ryhtyy työntekijöiden nimelliseksi työnantajaksi ja hoitaa muiden muassa rekrytoinnin, palkanlaskennan ja -maksun, työsuhde-etujen hallinnan, koulutuksen ja irtisanomisen. Tätä kutsutaan termillä työnantajakumppanuussuhde (co-employment). PEO-palvelu on kehitetty alun perin Yhdysvaltojen yritysmaailman tarpeeseen ja PEO-palveluja tarjoavia yrityksiä on eniten Yhdysvalloissa. Vuonna 2010 Yhdysvalloissa toimi noin 700 PEO- yritystä, 50 eri osavaltiossa, kattaen noin 2-3 miljoonaa työntekijää. Euroopassa PEO-palveluja tarjoavia yrityksiä on muun muassa Hollannissa ja Saksassa. Suomessa on paljon työsuhteeseen liittyviä lakisääteisiä asioita, kuten pakollinen työterveys, eläke- ja tapaturmavakuutukset sekä vero- ja palkkatietojen välittäminen viranomaisille, PEO-malli mahdollistaa, ettei ulkomaisen yrityksen tarvitse osata näitä vaan se voi ostaa hallinnollisen osuuden palveluna. ==PEO-palvelut Suomessa== Suomessa ainoastaan PEO- palveluihin keskittyviä yrityksiä on Bremo Oy. Bremo aloitti PEO-palveluiden tarjoamisen vuoden 2012 alussa. Administer Groupiin kuuluvat Silta Oy ja Econia Oy tarjoavat asiakkaille PEO-palveluita. Econialla PEO-palveluiden lisäksi tärkeässä roolissa ovat alkutuotannon työpaikat. Tarvetta maatalous- ja puutarhatöissä on pääosin kausityölle huhtikuusta elokuun loppuun. Näistä alkutuotannon työntekijöistä valtaosa on muita kuin suomalaisia. ==Lähteet== * National Association of Professional Employer Organisations NAPEO * www.peo.fi * Econia Oy https://econia.com/en/staffing-and-recruitment/temporary-staffing- and-recruitment/ * Silta Oy https://www.silta.fi/palvelumme/peo-services ==Aiheesta muualla== * Bremo * www.peo.fi * Peo.com - PEO-alan promootioyritys Luokka:Liiketalous
Toimivia dimensioita

Toimivia dimensioita on taiteilija Lars-Gunnar Nordströmin (1924–2014) maalaus vuosilta 1960–1962. Ateneumin taidemuseo hankki tämän öljyllä masoniittilevylle maalatun maalauksen, kooltaan 174 cm × 122 cm, kokoelmiinsa vuonna 1970. Toimivia dimensioita sisältää kirkkain värein maalattuja tasaisia väripintoja sekä geometrisen tarkkoja muotoja. Nordströmin muotomaailma koostui usein vastakohtapareista sekä niiden välisistä suhteista. Näitä vastakohtapareja Nordströmille ovat positiivinen ja negatiivinen, avoin ja suljettu, puoleensavetävä ja torjuva, hajauttava ja kokoava, kupera ja kovera sekä staattinen ja dynaaminen. ==Lähteet== ==Aiheesta muualla== * Toimivia dimensioita. Suomen Kansallisgalleria. Luokka:Suomalaiset maalaukset Luokka:Ateneumin kokoelmat
Semafori (taideteos)

Semafori on taiteilija Ernst Mether-Borgströmin teos vuodelta 1968. Se on koottu maalatuista metalliosista ja on korkeudeltaan 193 cm. Ateneumin taidemuseo osti sen kokoelmiinsa vuonna 1969. Mether-Borgströmin ajatuksena oli saada taide ja arkkitehtuuri yhteiselämään, jolloin Semaforin kaltaiset veistokset olisivat kuin liikennemerkkejä urbaanissa viidakossa. Hän oli luopunut esittävästä taiteesta 1950-luvun lopulla ja katsoi abstraktin taiteen edustavan hänelle vapautta ja demokratiaa. Semafori oli ollut Mether- Borgströmin aiheena jo 1958 maalauksessa. Mether-Borgströmin mukaan taiteen piti syntyä intuition pohjalta. Tämä siitä huolimatta, että hän ajatteli taiteen tehtävän olevan ilmaista ihmisille heille kuuluvaa etuoikeutta valita älyn avulla hyvä pahan asemasta. ==Lähteet== * Huusko, Timo: Ernst Mether- Borgström: Semafori. Teoksessa Huusko, Timo (toim.): Ateneum-opas. 2007, s. 122. ==Aiheesta muualla== * Semaforit Kansallisgallerian kokoelmissa Luokka:Suomen patsaat ja veistokset Luokka:Ateneumin kokoelmat
Taimi ja Jouni, Inari, Suomi

Taimi ja Jouni, Inari, Suomi on suomalaisen dokumentaarisen valokuvauksen edelläkävijän Matti Saanion (1925-2006) valokuva vuodelta 1961. Ateneumin taidemuseo osti sen kokoelmiinsa vuonna 1992. Timo Huusko: Matti Saanio: Taimi ja Jouni, Inari, Suomi. Teoksessa Ateneum-opas. Toim. Timo Huusko, 2007, s.121. Matti Saanio pyrki siihen, että ihmiset syrjäseuduilla saisivat apua elämäänsä. Taimi ja Jouni, Inari, Suomi -valokuva on esimerkki valokuvista joita hän otti, kun hän innostui 1950-luvun puolivälissä kuvaamaan Inarin asukkaita. Tätä ennen oli muutoinkin kuvannut pohjoisen luontoa, jälleenrakentamista ja pohjoisen ihmisiä. ==Lähteet== == Aiheesta muualla == *Valokuva Ateneumin kokoelmissa Luokka:Valokuvat Luokka:Suomalaiset kuvataideteokset Luokka:Ateneumin kokoelmat
Lentopallon miesten mestaruussarjakausi 1956

Lentopallon TUL:n miesten mestaruussarjassa kaudella 1956 pelattiin kuudentoista joukkueen yksinkertainen sarja. Taloudellisista syistä johtuen viisi joukkuetta kuitenkin luopui kauden mittaan sarjasta. Lentopalloa pelattiin Työväen Urheiluliiton lisäksi Suomen Koripallo- ja Lentopalloliitossa. Molemmat liitot järjestivät omat mestaruussarjansa ja useista muista lajeista poiketen SVUL:n lajiliitto ei lentopallossa ominut SM- kilpailun arvoa itselleen, vaan tyytyi liiton mestaruussarjaan. TUL olikin näistä kahdesta tasoltaan korkeampi. TUL:n mestaruuden voitti Helsingin Tarmo, joka siirtyi seuraavaksi kaudeksi SKLL:n leiriin tultuaan urheilupoliittisista syistä erotetuksi TUL:stä. ==TUL:n miesten mestaruussarja== Joukkue O V H Erät Eräpisteet P Helsingin Tarmo 10 10 0 30-7 536-385 20 Järvensivun Kisa 10 8 2 28-13 577-445 16 Porin Pyrintö 10 6 4 25-20 587-559 12 Eiran Riento 10 5 5 22-22 538-515 10 Luolajan Kajastus 10 5 5 22-23 500-539 10 Pirkkalan Viri 10 5 5 19-22 507-505 10 Popinniemen Ponnistus 10 4 6 16-21 451-489 8 Valkeakosken Koskenpojat 10 4 6 18-24 509-561 8 Helsingin Visa 10 3 7 18-24 459-532 6 Pitäjänmäen Tarmo 10 3 7 17-24 467-554 6 Pispalan Tarmo 10 2 8 11-26 379-491 4 ==Suomen Koripallo- ja Lentopalloliiton mestaruus== Joukkue O V H Erät Eräpisteet P Porin Lepakot 7 7 0 21-5 363-274 14 Lahden Kimmo 7 6 1 20-6 351-244 12 Johanneksen Pojat 7 4 3 14-14 311-339 8 Käpylän Lentopalloilijat 7 3 4 14-16 379-350 6 Mikkelin Palloilijat 7 3 4 13-16 322-360 6 Santahaminan Saarenpojat 7 2 5 12-19 349-406 4 Pirkkalan Pirkat 7 2 5 10-17 298-339 4 Hämeenlinnan Tarmo 7 1 6 9-20 334-395 2 Mestarijoukkue: Reijo Laine, Kalevi Lamminen, Eero Salo, Voitto Lehterä, Taisto Soraluoma, Einari Koskinen, Veikko Lehterä ja Timo Aavikko. Huoltajana Alfons Ansaharju. Sisähallimestaruus SKLL:n talvisarja 1956 pelattiin kahdessa lohkossa ja lohkovoittajat kohtasivat kaksiosaisissa loppuottelussa. Kamppailu muodostuikin erittäin tasaväkiseksi. Ensimmäisessä ottelussa Helsingissä Johanneksen Pojat hävisivät Lahden Kimmolle 2–3, mutta eräpisteet menivät kuitenkin JoPo:lle 67–65. Lahdessa Kärpäsen kansakoululla pelattu toinen ottelu eteni niin ikään viidenteen erään, jolloin pisteitä laskemalla havaittiin, että viidennen erän voittaja olisi ilman muuta SKLL:n talvisarjan mestari. Johanneksen Pojat onnistuivat lopulta voittamaan erän, ottelun ja mestaruuden yhteistuloksella: Voitot 1–1, erät 5–5, eräpisteet 129–126. ==Lähteet== * TUL:n toimintakertomus 1956 * Rauno Liimatainen: Suuri Lentopalloteos I, sivut 38-41. (ISBN 951-99847-2-0) * Urheilumme Kasvot 3 Luokka:Lentopallon SM-liiga-kaudet Mestaruussarjakausi
Sherif Ashraf

Sherif Ashraf (s. 1. tammikuuta 1987 Aleksandria, Egypti) on egyptiläinen eläköitynyt jalkapallohyökkääjä, joka pelasi muun muassa Veikkausliigan Helsingin Jalkapalloklubissa. Egyptiläinen vuonna 1987 syntynyt kärkipelaaja Sherif Ashraf harjoitteli HJK:n mukana Turkin leirillä keväällä 2012. Hän teki leirillä vaikutuksen valmennusjohtoon, joka hankki hänet tuomaan uusia vaihtoehtoja hyökkäyspäähän. == Lähteet == *Sherif Ashraf @ Transfermarkt Luokka:Egyptiläiset jalkapalloilijat Luokka:Vuonna 1987 syntyneet Luokka:Elävät henkilöt
Enkeli sininen

Enkeli sininen on taiteilija Ina Collianderin (1905-1985) väripuupiirros vuodelta 1959. Se on osa Collianderin suurikokoisinta puupiirrossarjaa, kooltaan 94,5 × 58,4 cm. Ateneumin taidemuseo osti sen kokoelmiinsa heti sen valmistumisvuonna, vuonna 1959. Suomen parhaimpiin puupiirrostaiteilijoihin kuulunut Colliander luotti karheaan puupiirrosjälkeen. Se oli hänen mielestään aidompaa ja sielukkaampaa kuin teknisesti viimeistellympi kaivertaminen. Enkeli sinisessä on samoja piirteitä kuin hänen aiemmassa tuotannossaan, mutta myös viitteitä ikoneista ja Bysantin taiteesta. Hänen grafiikkaansa on jäljitetty myös Munchin ja Gauguinin puupiirroksiin. Teoksen syntyessä taiteilija oli jo vakiinnuttanut asemansa, hänellä oli oma ateljee ja hän pääsi edustamaan Suomea Venetsian biennaaliin vuonna 1960. ==Lähteet== Timo Huusko: Ina Colliander. Enkeli sininen. Teoksessa Ateneum-opas. Toim. Timo Huusko, 2007, s.120. ==Aiheesta muualla== * teos Suomen Kansallisgallerian sivuilla: Kokoelmat: Enkeli sininen. Luokka:Suomalaiset taideteokset (taidegrafiikka) Luokka:Ateneumin kokoelmat
A Year Without Rain

A Year Without Rain on yhdysvaltalaisen Selena Gomez & the Scene -yhtyeen toinen studioalbumi, joka julkaistiin syyskuussa 2010. == Kappaleet == # # # # # # # # # # == Arviot == * Allmusic: http://www.allmusic.com/album/r1955339 == Aiheesta muualla == * A Year Without Rain discogs.com -sivustolla == Lähteet == Luokka:Selena Gomez & the Scenen albumit Luokka:Vuoden 2010 albumit
Alexander Ludwig

Alexander Ludwig (s. 7. toukokuuta 1992) on kanadalainen näyttelijä, joka on esiintynyt muun muassa televisiosarjassa Viikingit sekä elokuvissa Pimeä nousee (2007) ja Nälkäpeli (2012). Disney-elokuvassa Kilpajuoksu Taikavuorelle (2009) Ludwig esiintyy pääosassa Dwayne Johnsonin ja AnnaSophia Robbin ohella. == Perhetausta == Ludwig syntyi Vancouverissa. Hänellä on kolme nuorempaa sisarusta. Hänen äitinsä Sharlene on entinen näyttelijä, ja hänen isänsä Harald Horst Ludwig on liikemies. == Filmografia == Elokuvat Elokuvat Elokuvat Vuosi Nimi Rooli 2000 Air Bud World Pup ei lopputeksteissä 2004 The Great MXP: Most Xtreme Primate lapsi 2005 Scary Godmother: The Revenge of Jimmy Jimmy (äänirooli) 2005 Eve and the Fire Horse Kevin (ei lopputeksteissä) 2006 A Little Thing Called Murder Kenny Kimes nuorena 2007 The Sandlot: Heading Home E.J. Needman 2007 Pimeä nousee Will Stanton 2009 Kilpajuoksu Taikavuorelle Seth 2012 Nälkäpeli Cato 2013 Oikeesti aikuiset 2 Jewel 2013 Lone Survivor Shane Patton 2014 When the Game Stands Tall Chris Ryan 2014–2020 Viikingit Björn Rautakylki 2015 Final Girl Jameson 2015 The Final Girls Chris Briggs 2015 Blackway Nate 2019 Midway Roy Pearce 2020 Bad Boys for Life Dorn 2020 Operation Christmas Drop kapteeni Andrew Jantz 2020 Recon Marson 2021 Night Teeth Rocko 2021 Heart of Champions Alex Singleton 2021 National Champions Emmett Sunday 2023 Guy Ritchie’s The Covenant Declan O’Brady 2024 Bad Boys: Ride or Die Dorn == Aiheesta muualla == * Luokka:Kanadalaiset elokuvanäyttelijät Luokka:Vuonna 1992 syntyneet Luokka:Elävät henkilöt
Mariaanien taistelu

Mariaanien taistelu (tunnetaan myös nimellä operaatio Forager) oli Yhdysvaltain ja Japanin joukkojen välinen taistelu Mariaanien saarten hallinnasta toisessa maailmansodassa. Taistelun ohessa käytiin myös taistelut Saipanin, Palaun, Guamin, Tinianin, Peleliun ja Angaurin saarista. Japani oli vuonna 1941 miehittänyt saaret heti Pearl Harborin hyökkäyksen jälkeen. Taistelut alkoivat kesäkuussa 1944 ja päättyivät yhdysvaltalaisten voittoon marraskuussa 1944. Taistelussa menehtyi yli 63 000 japanilaissotilasta. Myöhemmin Yhdysvallat valtasi Filippiinit, Ogasawarasaaret ja Ryūkyūsaaret tammikuuhun 1945 mennessä. == Maihinnousut == Mariaaneja miehitti kesäkuussa noin 32 000 sotilasta Japanin 31. armeijasta.Arni s. 241vdVat s. 317 Yhdysvaltain joukot nousivat 16. kesäkuuta maihin Saipanilla kahden vuorokauden tulivalmistelun jälkeen. Sitkeät taistelut jatkuivat heinäkuun puoliväliin asti.Arni s. 276 Japanilaiset menettivät taistelussa 23 811 miestä ja 1 780 jäi vangiksi. Amerikkalaisten tappiot olivat 3 426 kaatunutta ja 13 099 haavoittunutta.vdVat s. 328 24\. heinäkuuta amerikkalaiset nousivat maihin Tinianille, joka saatiin vallattua elokuun alkupuolella.vdVat s. 329Arni s. 277 Guamille noustiin maihin 21. heinäkuuta ja taistelut saaren hallinnasta jatkuivat 10. elokuuta asti. Japanilaisten tappiot olivat yli 19 000 kaatunutta ja 1 250 vankia. Amerikkalaiset menettivät 1 440 kaatuneina ja 5 650 haavoittuneina.vdVat s. 329–330 Viimeinen keisarillisen Japanin armeijan sotilas Yokoi Shoichi Japanin 38. jalkaväkirykmentistä antautui vasta tammikuussa 1972. Hänen kiväärinsä oli edelleen toimintakuntoinen aseen puisen tukin lahoamisesta huolimatta.vdVat s. 330 == Lähteet == * * === Viitteet === Luokka:Pohjois-Mariaanien historia Luokka:Tyynenmeren sodan taistelut toisessa maailmansodassa Luokka:Yhdysvaltain taistelut
Amagerbron metroasema

Amagerbro on Kööpenhaminan metron linjan M2 asema Tanskan pääkaupungissa Kööpenhaminassa. Asema on maanalainen ja sijaitsee joukkoliikenteen maksualueella 1. Amagerbron asema on avattu vuonna 2002. Asema sijaitsee Amagerin saarella Amager Centret -kauppakeskuksen yhteydessä. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle. == Lähteet == == Aiheesta muualla == *Amagerbron asema Kööpenhaminan metron verkkosivuilla Luokka:Kööpenhaminan metroasemat
Forumin metroasema

Forum on Kööpenhaminan metron linjojen M1 ja M2 asema Frederiksbergissä lähellä Tanskan pääkaupungin Kööpenhaminan keskustaa. Asema on maanalainen ja sijaitsee joukkoliikenteen maksualueella 1. Forumin asema on avattu vuonna 2003. Asema on saanut nimensä viereisestä Forum Københavnin messu- ja konserttihallista. Metrojunia liikennöi Vanløseen sekä vastakkaiseen suuntaan Kööpenhaminan lentoasemalle ja Vestamageriin. == Lähteet == == Aiheesta muualla == *Forumin asema Kööpenhaminan metron verkkosivuilla Luokka:Kööpenhaminan metroasemat
Kukkumäki (Jyväskylä)

Kukkumäki on Jyväskylän Kantakaupungin suuralueeseen kuuluva kaupunginosa. Sen alueella sijaitsevat Keski-Suomen Sairaala Nova, Keski-Suomen keskussairaala ja sädesairaala. Alueella on neljä koulua: Gradia, Kukkulan koulu, Kilpisen koulu ja Valteri-koulu Onerva. Kukkumäen asutus koostuu paljolti jälleenrakennuskauden aikaisista omakotitaloista. Keskussairaalantien varrella ja Käyräkadulla sekä Keljonkadulla on myös kerrostaloja ja alueella on myös rivitaloasutusta. Keskussairaalan lähistöllä olevia entisiä sairaalarakennuksia ja henkilöstön asuintaloja on muutettu asunto- osakeyhtiöiksi. Kukkumäen laidalla kulkee Haapamäki–Jyväskylä-rata. Köhniönjärvestä Jyväsjärveen laskeva Köyhänoja kulkee Kukkumäen läpi. Sen pohjoispuolella on myös yksi lampi, Myllylampi. == Historiaa == Kukkumäen nimen alkuosa on seudun murteissa esiintyvä sana kukku, joka tarkoittaa pientä maankohoumaa. Ensimmäiset alueen talot perustettiin Ylälahden ja Hovilan talojen mäkitupina. Laajemmin Kukkumäki alkoi kuitenkin kasvaa vuoden 1941 jälkeen, jolloin alue siirrettiin Jyväskylän maalaiskunnasta kaupunkiin ja tuli kaavoituksen kohteeksi.Wanha Keljo, s. 86. Alkuperäisen asemakaavan suunnitteli arkkitehti Matti Hämäläinen vuonna 1946. Kaavaan oli jo varattu maata sairaalaa varten, jonka itäpuolella oli Asevelikyläksi kutsuttu osittain kaavoitettu alue. == Kuvia == Tiedosto:Keljonkatu.JPG|Keljonkatua Tiedosto:Köyhänoja2.JPG|Köyhänoja Tiedosto:Jyväskylä - Kukkumäki.jpg|Leikkikenttä Käyräkadulla Tiedosto:Kannas, Kukkumäki, Jyväskylä 2.jpg|Kerrostaloja Kannaksen pienalueella. == Lähteet == * ===Viitteet=== ==Aiheesta muualla== * Keski-Suomen museo: Kukkumäen omakotialue * Keski- Suomen museo: Asevelikylän omakotialue *
Think Like a Man

Think Like a Man on vuonna 2012 ensi-iltansa saanut komediaelokuva, jonka on ohjannut Tim Story. Se julkaistiin 20. huhtikuuta 2012. Elokuva perustuu Steve Harveyn elämänhallintaoppaaseen Act Like a Lady, Think Like a Man. == Näyttelijät == * Michael Ealy on Dominic * Jerry Ferrara on Jeremy * Meagan Good on Mya * Regina Hall on Candace * Kevin Hart on Cedric * Terrence J on Michael * Taraji P. Henson on Lauren * Romany Malco on Zeke * Gabrielle Union on Kristen * Steve Harvey on itsenään * Gary Owen on Bennett * Chris Brown on Alex * Wendy Williams on Gail * Tony Rock on Xavier * La La Anthony on Sonia * Sherri Shepherd on Vicki * Tika Sumpter on Dominicin tyttöystävä * Keri Hilson on Heather * Kelly Rowland on Brenda * Jenifer Lewis on Loretta ;Cameo-roolit * Metta World Peace * Shannon Brown * Rasual Butler * Lisa Leslie * Darren Collison * Matt Barnes * Danny Vola == Vastaanotto == Elokuva on saanut vaihtelevia arvioita. Rotten Tomatoes -verkkosivustolla 51 % kriitikoista on antanut elokuvalle positiivisen arvosanan 5,5/10 keskiarvolla. Keräys perustuu 78 arviointiin. Metacritic keräsi elokuvalle 51/100 perustuen 30 arviointiin. Huolimatta vaihtelevista arvioista Think Like a Man keräsi yli 33 miljoonan dollarin tulot avausviikonloppunaan ja oli viikonlopun katsotuin. Se katkaisi Nälkäpelin neljä viikkoa jatkuneen valtakauden. == Lähteet == Luokka:Vuoden 2012 yhdysvaltalaiset elokuvat Luokka:Yhdysvaltalaiset komediaelokuvat Luokka:Tietokirjoihin perustuvat elokuvat Luokka:Tim Storyn ohjaamat elokuvat
Volkswagen Up

Volkswagen Up (tyyliteltynä up!) on Volkswagenin vuosina 2011–2023 valmistama A-segmentin automalli, joka korvasi Volkswagen Foxin. Sen lähes identtiset sisarmallit ovat SEAT Mii ja Škoda Citigo. Vuoden 2011 Euro NCAP -kolaritestistä Up sai tulokseksi täydet viisi tähteä. Volkswagen Up voitti World Car of the Year 2012 -palkinnon. Up esiteltiin konseptiautona Frankfurtin autonäyttelyssä syksyllä 2007. Konseptimalli oli takamoottorinen ja -vetoinen. Tuotantomallin ensiesittely oli syksyllä 2011 Frankfurtin autonäyttelyssä. Sisarmalliensa tavoin Upin voimanlähteenä on kolmesylinterinen 1,0-litrainen bensiinimoottori, joka oli tuotannon alkuvaiheessa saatavana 60 tai 75 hevosvoiman tehoisena. Vuoden 2012 lopulla esiteltiin myös maakaasulla toimiva versio. Frankfurtin autonäyttelyssä syksyllä 2013 esiteltiin sähköauto e-up!, jonka 80-hevosvoimainen moottori takaa autolle noin 150 kilometrin toimintamatkan. Vuoden 2016 lopulla Up sai pienen kasvojenkohotuksen, jonka yhteydessä esiteltiin 1,0-litraisen moottorin 90-hevosvoimainen turboahdettu versio. Urheilullinen Up GTI tuli markkinoille keväällä 2018. Siinä turbomoottori kehittää 115 hevosvoimaa ja voimansiirtona on kuusivaihteinen manuaalivaihteisto. == Lähteet == == Aiheesta muualla == Up Luokka:Sähköautot Luokka:A-segmentin autot Luokka:2010-luvun autot Luokka:2020-luvun autot
Miekkamyrsky

Miekkamyrsky () on George R. R. Martinin kirjoittaman Tulen ja jään laulu -fantasiasarjan vuonna 2000 julkaistu kolmas osa. Kirjavan kustantama suomennos on teoksen laajuuden vuoksi jaettu kahteen niteeseen, joista ensimmäinen julkaistiin vuonna 2005 ja toinen 2006. == Juoni == Sarjan aiempien osien tavoin kirjassa on kolme pääjuonta, joista yksi keskittyy mahtisukujen väliseen valtataisteluun, yksi tapahtumiin Seitsemän kuningaskunnan pohjoisrajan Muurilla ja sen takana sekä yksi idän mailla maanpaossa olevaan Daenerys Targaryeniin. Pääjuonten lisäksi seurataan useita alajuonia. Kirjan luvut on kirjoitettu eri henkilöiden näkökulmasta. Pohjoisen kuningas Robb Stark saavuttaa lukuisia voittoja jokimailla, kun Lannisterit pelaavat valtaistuinpeliä. Robb osoittautuu kuitenkin vain pelinappulaksi, kun hänet raivataan tieltä Punaisissa häissä. Seitsemän kuningaskunnan lailliseksi kuninkaaksi julistautunut Stannis Baratheon lähtee Muurille. Idässä Daenerys Targaryen aloittaa oman sotansa Orjakauppiaanlahden orjuuttajia vastaan. Hän tuhoaa Astaporin ja Yunkain ja valtaa Meereenin tukikohdakseen. == Vastaanotto == Legolas-fanzinen Teemu Naarajärven mukaan Miekkamyrsky tuo hitaasti etenevään tarinaan hyvin vähän varsinaista uutta. Martin tuo väsyttävästi esiin pääjuonen kannalta melko merkityksettömiä tapahtumia. Kerronta alkaa hieman kärsiä, kun yhtä juonikuviota seurataan kerrallaan vain muutaman luvun verran. Kertomuksen loppua alkaa jo kaivata, koska tarina on kovin ohut ja venytetty. == Lähteet == Luokka:Tulen ja jään laulu Luokka:Vuoden 2000 kirjat
Querandiet

Querandiet olivat Argentiinan alueella lähellä nykyistä Buenos Airesia elänyt intiaanikansa. He katosivat 1500−luvun loppuun mennessä. Querandiet ilmestyivät kirjallisiin lähteisiin, kun heidän kerrottiin vastustaneen Pedro de Mendozan johtamien espanjalaisten yritystä perustaa siirtokunta Paranájoen suulle vuonna 1536. Mendozan mukana ollut saksalainen lähetyssaarnaaja Ulrich Schmidel kuvaili querandien elävän romanien tapaan ilman pysyviä asumuksia. Hän kertoi myös että kesäisin he joivat veden puutteessa metsästämiensä guanacojen ja muiden eläinten verta. Espanjalaisia vastaan he taistelivat jousin ja nuolin, sekä bolaa käyttäen. Espanjalaiset voittivat querandiet ja valloittivat näiden hylkäämän kylän, mutta intiaanit palasivat kuukauden sisällä mukanaan liittolaisia muista heimoista. Tuolloin he pystyivät ajamaan espanjalaiset pois. Joistakin querandeista säilyneistä lähteistä on päätelty, että heillä oli ehkä välikäsiasema kaupassa, joka liikkui guaranien ja pampan alueen metsästäjien välillä. Heidän aggressiivinen käytöksensä espanjalaisia kohtaan johtui ehkä tämän aseman suojelemisesta. Querandiet katosivat kuitenkin vain vähän myöhemmin. Juan de Garayn tullessa perustamaan siirtokuntaa uudestaan vuonna 1580 hän kirjoitti suurimman osan querandeista hävinneen ja muutamien säilyneiden muuttaneen Rio Negrolle. Querandien entiset alueet olivat vallanneet intiaanit, jotka puhuivat samankaltaista kieltä etelämpänä pampalla eläneiden kansojen kanssa. Querandien häviämiseen vaikuttivat luultavasti espanjalaisten mukanaan tuomat taudit. ==Lähteet== Luokka:Etelä-Amerikan alkuperäiskansat Luokka:Argentiinan historia
Manuel Latusa

Manuel Latusa (s. 23. tammikuuta 1984) on itävaltalainen jääkiekkoilija. Latusa oli jääkiekon 1. divisioonan maailmanmestaruuskilpailuissa 2012 A-lohkon turnauksen pistepörssissä toisena ja valittiin turnauksen parhaaksi hyökkääjäksi. == Aiheesta muualla == * Luokka:Itävaltalaiset jääkiekkoilijat Luokka:Vuonna 1984 syntyneet Luokka:Elävät henkilöt
Pär Mårts

thumb|right|Pär Mårts huhtikuussa 2010. Pär Mårts (s. 30. huhtikuuta 1953) on ruotsalainen jääkiekkovalmentaja ja entinen jääkiekkoilija. Hän toimi Ruotsin jääkiekkomaajoukkueen päävalmentajana vuosina 2011-2016. == Valmentajanuran saavutukset == Vuosi Tehtävä Joukkue Tapahtuma Sijoitus 1992 Apuvalmentaja MM-Kisat Kultaa 1993 Apuvalmentaja MM-Kisat Hopeaa 1994 Apuvalmentaja Olympiakisat Kultaa 1994 Apuvalmentaja MM-Kisat Pronssia 1995 Apuvalmentaja MM-Kisat Hopeaa 2004 Päävalmentaja HV71 Elitserien Mestaruus 2008 Päävalmentaja Ruotsi U20 U20 MM-Kisat Hopeaa 2009 Päävalmentaja Ruotsi U20 U20 MM-Kisat Hopeaa 2010 Päävalmentaja Ruotsi U20 U20 MM-Kisat Pronssia 2011 Päävalmentaja MM-Kisat Hopeaa 2012 Päävalmentaja MM-Kisat 6. 2013 Päävalmentaja MM-Kisat Kultaa 2014 Päävalmentaja Olympiakisat Hopeaa 2014 Päävalmentaja MM-Kisat Pronssia 2015 Päävalmentaja MM-kisat 5. 2016 Päävalmentaja MM-kisat 6. Luokka:Ruotsalaiset jääkiekkovalmentajat Luokka:Ruotsalaiset jääkiekkoilijat Luokka:Vuonna 1953 syntyneet Luokka:Elävät henkilöt
Frederiksbergin metroasema

Frederiksberg on Kööpenhaminan metron linjojen M1 ja M2 asema Tanskan pääkaupungin Kööpenhaminan ympäröimässä Frederiksbergissä. Asema on maanalainen ja sijaitsee joukkoliikenteen maksualueilla 1 ja 2. Nykyisen metroaseman kohdalla sijainnut Frederigsbergin rautatieasema avattiin alun perin vuonna 1864 osana Kööpenhaminan ja Roskilden välistä rautatietä. Asema oli käytössä vuoteen 1998 asti, jolloin metron rakennustyöt alkoivat. Nykyinen metroasema valmistui ja otettiin käyttöön vuonna 2003. Asemalta liikennöi metrojunia Vanløseen sekä vastakkaiseen suuntaan Kööpenhaminan lentoasemalle ja Vestamageriin. == Lähteet == == Aiheesta muualla == *Frederiksbergin asema Kööpenhaminan metron verkkosivuilla Luokka:Kööpenhaminan metroasemat
Christianshavnin metroasema

Christianshavn on Kööpenhaminan metron linjojen M1 ja M2 asema Christianshavnin kaupunginosassa Tanskan pääkaupungissa Kööpenhaminassa. Asema on maanalainen ja sijaitsee joukkoliikenteen maksualueella 1. Christianshavnin asema on avattu vuonna 2002. Asemalta on lyhyt matka Christianian vapaakaupunkiin. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle ja Vestamageriin. == Lähteet == == Aiheesta muualla == *Christianshavnin asema Kööpenhaminan metron verkkosivuilla Luokka:Kööpenhaminan metroasemat
Bjärme

Bjärme on pientaajama Pohjois-Ruotsissa Jämtlandin läänissä ja Östersundin kunnassa. Sieltä on noin kolme kilometriä matkaa lounaassa sijaitsevaan Fåkeriin. Vuoden 2010 lopussa pientaajamassa oli 66 asukasta ja sen pinta-ala oli 22 hehtaaria. Kirjailija Bodil Malmsten on asunut lapsena isovanhempiensa luona Bjärmessa. ==Lähteet== Luokka:Ruotsin pientaajamat Luokka:Östersundin kunta
Mitsubishi Ki-21

Mitsubishi Ki-21 (, liittoutuneiden raportointinimi Sally) oli keisarillisen Japanin armeijan ilmavoimien keskiraskas pommikone toisessa maailmansodassa. Koneella lennettiin ensimmäisen kerran vuonna 1936.http://www.aviastar.org/air/japan/mitsubishi_ki-21.php Ki-21 kärsi muiden tyyppien tavoin Japanin sotapäällystön asettamista vaatimuksista. Tämä tarkoitti nopeuden sekä kantomatkan asettamista toisien kriteerien, kuten miehistön suojauksen edelle ja kyseenalaisti kykenevyyden todella raskaisiin pommitustehtäviin. Seurauksena oli koneen aseistuksen suhteellinen heikkous. Se käsitti yleensä kolmesta viiteen 7,7 mm konekivääriä, jotka oli asennettu eri ampumoihin.http://www.historyofwar.org/articles/weapons_mitsubishi_ki-21.html Mitsubishi Ki-21:n enimmäispommikuorma oli keskiraskaaksi luokiteltava 1 000 kiloa. Konetyyppi koki joitain parannuksia: lähinnä tehokkaampien tähtimoottorien muodossa, mikä lisäsi sen huippunopeutta. Huippunopeus oli myöhemmin 486 km/h ja kantama 2 700 kilometriä.http://www.spartacus- educational.com/2WWki21.htm Lakikorkeus oli 10 000 metriä ja moottoreina myöhemmissä versioissa kaksi 1 500 hv.http://www.militaryfactory.com/aircraft/detail.asp?aircraft_id=558 Konetyypistä kehiteltiin edelleen aseistamaton kuljetusversio MC-21, jonka kutsumanimi liittoutuneiden käyttämänä oli Gwen. == Tekniset tiedot == ==Lähteet== ==Aiheesta muualla== Luokka:Mitsubishin ilma-alukset Luokka:Japanilaiset pommikoneet Luokka:1930-luvun pommikoneet
Nauravat nakit

Nauravat nakit on iskelmäyhtye, jonka kokoonpanoon kuuluvat Hannu-Nakki, Ari- Nakki sekä Timo-Nakki. == Diskografia == === Albumit === * Aikuisviihdettä (2011) === Singlet === * Pamela Andersson (2007) * Tartu tiukasti hanuriin (2008) * Hiltoniin (2009) * Lady Gaga (2010) * Joulunumero (2010) * Rihanna (2011) * David Hasselhoff (2011) * Madonna (2011) * Victoria ja Madeleine (2011) * Jääkone (2012) == Aiheesta muualla == * Nauravat Nakit Finnassa * Nauravat Nakit Discogsissa Luokka:Suomalaiset iskelmäyhtyeet Luokka:Suomalaiset huumoriyhtyeet
Revolutions per Minute

Revolutions per Minute voi tarkoittaa ainakin seuraavia: * Revolutions per Minute, Rise Againstin albumi vuodelta 2003 * Revolutions per Minute, Reflection Eternalin albumi vuodelta 2010 * Revolutions per Minute, Skid Row’n albumi vuodelta 2006. == Katso myös == * RPM sv:Revolutions Per Minute
Carina Wolff-Brandt

Carina Wolff-Brandt (s. 1960) on suomenruotsalainen toimittaja, kirjailija ja kustantaja. Hän perusti vuonna 2001 oman kirjankustantamon nimeltään Vingpennan. Wolff-Brandt on tunnettu lastenkirjailijana, mutta esimerkiksi hänen läpimurtoteoksenaankin pidetty Juuret rantakalliossa (2001) on kirjoitettu aikuisille. Useissa hänen kirjoissaan on saaristolaisteema. ==Teokset== * Bolax, en by i Hitis skärgård, dess öden och folkliv (useita kirjoittajia) 1992 * Allt kan hända hos Johanssons, Söderströms, 1997, uusi painos Vingpennan 2001 ja 2009 * Johanssons och Silverligan, Söderströms 1999, uusi painos Vingpennan 2001 * Strandsatta Kvinnoöden från Finska Viken till Ishavet, Vingpennan 2001 (ilmestynyt suomeksi vuonna 2002 nimellä Juuret rantakalliossa. Naiskohtaloita Suomenlahdelta Jäämerelle) * Vinden vänder på Trollskär, 2003 * En hunds memoarer, 2005 * Johanssons och pianotanten, 2007 * Konsten att ge ut böcker på eget förlag, 2008 * Kalle Knaster, Miranda och Piraten, 2010 * Kalle Knaster, Miranda och rövarkaptenens hämnd, 2012 * Johanssons och dyngbaggarna, 2014 * Kalle Knaster, Miranda och den magiska korpfjädern, 2015 * Aksakovs grav – yhdessä Gudrun Wessnertin kanssa, 2016 * Piga, klockare, inhysing, lots: Skärgårdsöden 1669–1809 , 2018 * Kalle Knaster, Miranda och tavelmysteriet, Vingpennan 2019 ==Palkintoja ja huomionosoituksia== *2000 – Svenska Litteratursällskapets litteraturpris kirjasta Johanssons och Silverligan. ==Lähteet== ==Aiheesta muualla== * Bokförlaget Vingpennan Luokka:Suomenruotsalaiset kirjailijat‎ Luokka:Vuonna 1960 syntyneet Luokka:Elävät henkilöt
Riesa

Riesa on kaupunki Saksin osavaltion Meißenin piirikunnassa. Kaupungin väkiluku on 34 013 (31. joulukuuta 2010). Sen pinta-ala on 58,84 km², ja se sijaitsee Elben vasemmalla puolella. Kaupunki tunnetaan terästeollisuudesta ja urheilukaupunkina. Kaupungissa on osavaltion viimeinen V. I. Leninin patsas. Se oli alun perin keskusaukiolla, josta se 1991 siirrettiin venäläiselle hautausmaalle. Patsaan säilyttämisestä on kiistelty.Saksalainen Riesa: Leninistä on päästävä,viitattu 24.4.2012 == Lähteet == == Aiheesta muualla == Luokka:Saksan kaupungit Luokka:Saksin kunnat
41 Original Hits from the Soundtrack of American Graffiti

41 Original Hits from the Soundtrack of American Graffiti (MCA2-8001) on Svengijengi ’62 -elokuvan soundtrack-tupla-LP vuodelta 1973. Albumin sisäkannessa Jeff Walker Music World Magazinesta esittelee elokuvan. Ääniraidalla osan kappaleista juontaa radio-DJ Wolfman Jack. == Kappaleet == * (We’re Gonna) Rock Around The Clock 2:08 :(Jimmy DeKnight - Max C. Freedman) : Bill Haley And The Comets * Sixteen Candles 2:48 :(Luther Dixon - Allyson R. Khent) :The Crests * Runaway 2:18 :(Shannon - Crook) :Del Shannon * Why Do Fools Fall In Love 2:14 :(F. Lymon - M. Levy) :Frankie Lymon & The Teenagers * That’ll Be The Day 2:14 :(J. Allison - N. Petty - B. Holly) :Buddy Holly * Fanny Mae 2:52 :(Clarence L. Lewis - Morris Levy - Waymon Glasco) :Buster Brown * At The Hop 2:25 :(Singer - Medora - White) :Flash Cadillac & The Continental Kids * She’s So Fine 2:18 :(K. Moe - L. Phillips) :Flash Cadillac & The Continental Kids * The Stroll 2:26 :(Otis - Lee) :The Diamonds * See You In September 2:03 :(Edwards - Wayne) :The Tempos * Surfin' Safari 2:05 :(Brian Wilson - Mike Love) :The Beach Boys * He’s The Great Imposter 1:33 :(DeShannon - Sheeley) :The Fleetwoods * Almost Grown 2:09 :(Chuck Berry) :Chuck Berry * Smoke Gets in Your Eyes 2:37 :(Kern - Harbach) :The Platters * Little Darlin' 2:04 :(M. Williams) :The Diamonds * Peppermint Twist 1:58 :(Joey Henry - Dee Glover) :Joey Dee & The Starlighters * Barbara Anne 2:14 :(Fred Fassert) :The Regents * Book Of Love 2:17 :(Davis - Patrick - Malone) :The Monotones * Maybe Baby 2:01 :(Norman Petty - Buddy Holly) :Buddy Holly * Ya Ya 2:22 :(C. Lewis - M. Levy) :Lee Dorsey * The Great Pretender 2:35 :(Buck Ram) :The Platters * Ain’t That A Shame 2:31 :(Domino - Bartholomew) :Fats Domino * Johnny B. Goode 2:38 :(Chuck Berry) :Chuck Berry * I Only Have Eyes For You 3:09 :(Warren - Dubin) :The Flamingos * Get A Job 2:37 :(The Silhouettes) :The Silhouettes * To The Aisle 2:44 :(Stuart Wiener - Billy Smith) :The Five Satins * Do You Wanna Dance 2:35 :(B. Freeman) :Bobby Freeman * Party Doll 1:54 :(Bowen - Knox) :Buddy Knox * Come Go With Me 2:37 :(C.E. Quick) :The Del-Vikings * You’re Sixteen - You're Beautiful (And You're Mine) 1:56 :(Bob Sherman - Dick Sherman) :Johnny Burnette * Love Potion No. 9 1:53 :(J. Leiber - M. Stoller) :The Clovers * Since I Don't Have You 2:35 :(Rock - Skyliners) :The Skyliners * Chantillly Lace 2:21 :(J.P. Richardson) :The Big Bopper * Teen Angel 2:35 :(Jean Surry) :Mark Dinning * Crying In The Chapel 3:04 :(Artie Glenn) :Sonny Till & The Orioles * A Thoudand Miles Away 2:25 :(Sheppard - Miller) :The Heartbeats * Heart and Soul 1:49 :(Carmichael - Loesser) :The Cleftones * Green Onions 2:25 :(Jones - Cropper - Jackson - Steinberg) :Booker T. & The M.G.'s * Only You (And You Alone) 2:35 :(Buck Ram - A. Rand) :The Platters * Goodnight, Well It's Time To Go 2:43 :(Hudson - Carter) :The Spaniels * All Summer Long 2:05 :(Brian Wilson) :The Beach Boys Luokka:Vuoden 1973 soundtrackit Luokka:Yhdysvaltalaiset albumit
Giuseppe Fabiani

Giuseppe Fabiani (27. marraskuuta 1926 Bertinoro – 25. kesäkuuta 2019) oli italialainen roomalaiskatolinen piispa. Hänet vihittiin papiksi 20. toukokuuta 1950 ja nimitettiin Imolan hiippakunnan piispaksi 19. heinäkuuta 1989. Piispaksi konsekroinnin suoritti 10. syyskuuta Giacomo Biffi, jota avustivat Achille Silvestrini ja Vincenzo Zarri.Catholic-Hierarchy.org: Bishop Giuseppe Fabiani Fabiani jäi eläkkeelle 18. lokakuuta 2002. == Lähteet == Luokka:Italialaiset piispat Luokka:Katoliset piispat Luokka:Vuonna 1926 syntyneet Luokka:Vuonna 2019 kuolleet
Aikuisviihdettä

Aikuisviihdettä on Nauravien Nakkien vuonna 2011 ilmestynyt debyyttialbumi. Albumin julkaisukeikka oli Iskelmä synttäriristelyn yhteydessä 12. lokakuuta. Virallisesti levy ilmestyi AXR Musicin julkaisemana 12. lokakuuta. Levyn työstäminen alkoi kesällä 2005, kun tuottaja, sittemmin myös yhtyeen manageriksi ryhtynyt, Ilkka Vainio tarjosi karaokea laulamasta bongaamalleen kuorolle sopimusta. == Kappaleet == # # # # # # # # # # # == Tuotanto == * Risto Asikainen – tuottaja * Pertti Haverinen – tuottaja (kappaleet 6 & 8) * Svante Forsbäck – masteroija * El Gringo San Pedro – kansikuva * Ilkka Vainio – A&R; == Lähteet == == Aiheesta muualla == * Aikuisviihdettä discogs.com -sivustolla Luokka:Vuoden 2011 esikoisalbumit Luokka:Suomalaiset iskelmäalbumit Luokka:Risto Asikaisen tuottamat albumit
Cathedral of the Immaculate Conception (Fort Wayne)

Cathedral of the Immaculate Conception on roomalaiskatollinen katedraali Fort Waynen kaupungissa Indianan osavaltiossa Yhdysvalloissa. Katedraalin peruskivi muurattiin vuonna 1859 ja se valmistui seuraavana vuonna. Vuonna 1980 katedraali pääsi National Register of Historic Places -rekisteriin. Katedraalin suunnitteli Julian Benoit yhdessä Thomas Laun kanssa.http://cathedralfortwayne.org/Art-History-Photos.php == Lähteet == Luokka:Yhdysvaltain katedraalit Luokka:Fort Wayne Luokka:Indianan rakennukset ja rakennelmat Luokka:National Register of Historic Places -kohteet Indianassa Luokka:Kivikirkot Luokka:Kristinusko Indianassa
Kynttiläpallokaktus

Kynttiläpallokaktus eli kynttiläkaktus (Echinopsis pachanoi) on kaktuskasvi, joka kasvaa luonnostaan Etelä-Amerikassa. Kynttiläkaktus sisältää meskaliinia ja sitä käytettiinkin jo lähes 2000 vuotta sitten parannusseremonioissa Moche- kulttuurin keskuudessa. Kaktusta kutsutaan yleisesti myös San Pedro -kaktukseksi. ==Historia== Eräiden esikolumbiaanisten kulttuurien, erityisesti Moche-kulttuurin, tiedetään käyttäneen kynttiläkaktusta lääkinnällisissä seremonioissaan jo vuosina 100-800 jaa. Kasvin kuvia on löydetty usein Moche- keramiikasta ja ajoittain myös haudoista. Perun siirtomaa-ajoista alkaen perinteisiä parannusmenetemiä yrittivät kirkko, valtio kuin länsimainen lääketiedekin viidensadan vuoden ajan nujertaa, mutta Pohjois-Perussa kynttiläkaktuksen käyttö parannusseremonioissa on yhä voimissaan. Katolisen kirkon vaikutus näkyy siinä miten kasvia perinteisesti käyttäneet kansat alkoivat synkretistisesti käyttää kaktuksesta nimeä San Pedro, joka viittaa Pyhään Pietariin. Pyhän Pietarin ajatellaan pitävän hallussaan taivaan avaimia, joten hän toimii symbolina kaktuksen enteogeenisille vaikutuksille. == Lähteet == Luokka:Kaktuskasvit
Midtown Tower

Midtown Tower () on pilvenpiirtäjä Tokion erillisalueella Minatossa Japanissa. Midtown Towerin rakentaminen aloitettiin vuonna 2004 ja se valmistui vuonna 2007. Sen avajaiset pidettiin 31. maaliskuuta 2007. Rakennuksen omistaa Mitsui Fudosan -niminen yhtiö. Rakennuksen suunnitteli amerikkalainen arkkitehti yhtiö Skidmore, Owings and Merrill. Midtown Tower on Japanin kuudenneksi korkein rakennus ja Tokion toiseksi korkein rakennus, se on 248,1 metriä korkea. == Lähteet == Luokka:Japanin pilvenpiirtäjät Luokka:Tokion rakennukset ja rakennelmat
Nojabrsk

Nojabrsk () on öljyntuotannon synnyttämä teollisuuskaupunki ja piirikunnan alainen kaupunkipiiri Jamalin Nenetsian autonomisen piirikunnan eteläosissa Luoteis-Siperiassa. Jamalin Nenetsian pääkaupunki Salehard sijaitsee kaupungista linnuntietä 580 kilometriä luoteeseen ja lähin suurempi kaupunki Tjumen 870 kilometriä lounaaseen. Vuoden 2010 väestönlaskennan mukaan Nojabrskin asukasluku oli 110 620, mikä teki siitä piirikunnan suurimman kaupungin. == Historiaa, kaupunkikuva ja nähtävyyksiä== Nojabrskin taajama perustettiin 1976 öljyntuotantoalueelle johtavan rautatien rakentajien saapuessa paikalle etelästä. Rautatieaseman lähistölle syntynyt taajama nimettiin venäjän kielen marraskuuta tarkoittavan sanan mukaan. Kaupungin aseman se sai 1982. Kaupungin keskustassa on runsaasti 5-9 kerroksisia asuintaloja, mutta esimerkiksi kaupungin eteläosista löytyy 1-2 kerrosvaltaisia asuinalueita. Maantie ja rata jakavat kaupungin niin, että asuin- ja liikehuoneistot jäävät pääosin länsipuolelle ja teollisuusosa liikenneväylien itäpuolelle. Kaupungissa on historiallinen museo ja taidemuseo. == Talouselämä== Kaupungin talous perustuu hiilivetyjen tuotantoon, suurimpina yrityksinä öljyntuotantoon keskittynyt Gazprom Neft ja Gazpromin maakaasuntuotantoyritys. Näiden ohella kaupungissa vaikuttaa satoja pienempiä petrokemiallista teollisuutta palvelevia yrityksiä. === Liikenneyhteydet === Nojabrsk sijaitsee Tjumenista ja Hanti-Mansian Surgutiin vievän pääradan pohjoiseen Novyi Urengoihin (ja eteenpäin) jatkavan runkoradan varrella Jamalin Nenetsian etelärajan lähellä. Surgutiin on kaupungin pääasemalta Nojabrsk II:lta rautateitse 270 kilometriä. Lisäksi runsas 10 kilometriä ennen kaupunkia, keskustan lounaispuolella on Nojabrsk I asema. Kaupunki on myös Jamalin Nenetsian keskiosat etelään liittävän, etelästä pohjoiseen vievän maantien eteläinen portti (etelään Surgutiin 255 km, pohjoiseen Novyi Urengoihin 455 km). Kaupungin 9 kilometriä kaupungin länsipuolella on Nojabrskin lentoasema. ==Lähteet== == Aiheesta muualla == Luokka:Jamalin Nenetsian kaupungit Luokka:Jamalin Nenetsian piirit
Patrick Suves

Patrick Suves (9. joulukuuta 1983 Pori – 5. helmikuuta 2012 Helsinki) oli suomalainen jääpalloilija sekä urheilu- ja festivaalipromoottori. Suves esiintyi ensimmäisen kerran Porin Narukerän edustusjoukkueessa jääpallon Bandyliigassa jo 16-vuotiaana. Neljän Narukerä-kauden jälkeen hän siirtyi pelaamaan Ruotsiin ja opiskelemaan Tukholman urheilukorkeakouluun. Ruotsin toiseksi korkeimmalla sarjatasolla I Divisioonassa Suves pelasi kolmen kauden ajan. Hän pelasi urallaan 8 juniorimaaottelua. Suveksen sisar Miska Suves ja veli Juri Suves ovat myös entisiä huippujääpalloilijoita. Urheilu-uransa jälkeen Suves tunnettiin parhaiten toiminnastaan Yyteri BeachFutis-tapahtuman pääjärjestäjänä. Hänen johdollaan se nousi pienestä muutaman joukkueen beachfutisturnauksesta yhdeksi Suomen suurimmista kesätapahtumista. Parhaana vuotenaan Yyteri BeachFutis kokosi viikonlopun aikana Poriin Yyterin hiekkarannalle yli 70 000 kävijää. Suves oli myös mukana käynnistämässä vuonna 2011 ensimmäisen kerran järjestettyä Porispere-festivaalia. Patrick Suves kuoli helmikuussa 2012 kotonaan Helsingissä 28-vuotiaana. ==Saavutukset== *Jääpallon SM-pronssia: 2002 == Lähteet == *Patrick Suveksen muistokirjoitus Narukerän kotisivuilla *International Bandy Database *Jääpallokirja 2009, Suomen Jääpalloliitto. ISSN 0784-0411 ===Viitteet=== Luokka:Suomalaiset jääpalloilijat Luokka:Suomalaiset liikemiehet Luokka:Vuonna 1983 syntyneet Luokka:Vuonna 2012 kuolleet